Document ID: /roh_data/filtered/fineweb-2-filterrobots_roh.jsonl.gz/4668

La sonda èn stadas las cursas singulas en il stil classic, la dumengia hai dà in sprint d’equipa, quai en il stil liber. La gronda attracziun als campiunadis grischuns a Sedrun è stada Jonas Baumann, il currider da la cuppa mundiala ch’ha gudagnà il titel tar ils gronds. Plinavant ha tranter auter il matador local Cla-Ursin Nufer il titel tar ils U18.
Blers participants e temperaturas da stad
Tut en tut èn exact 100 passlunghistas e passlunghists da l’entir chantun Grischun sa participads a las cursas singulas da la sonda e radund 110 persunas a las cursas da staffetta da la dumengia. Il president dal comité d’organisaziun, Guido Friberg, tira in facit cumplettamain positiv, era grazia a la bell’aura. Intgins curriders han nizzegià las autas temperaturas cun currer ina giada sulet en t-shirt e chautschas curtas.
En in’emna va la stagiun da passlung a fin cun ils campiunadis svizzers ad Engelberg.
RR Sportissimo 17:00